***ภาพข่าวประชาสัมพันธ์***

**เอสซีจี จับมือ พีเอสเอ ไทยแลนด์ ตั้งบริษัทร่วมทุน SCG-PSA Holdings Co., Ltd**

**ให้บริการโลจิสติกส์ท่าเรือครบวงจร ครอบคลุมปลายทางในไทยและต่างประเทศ**

**รองรับธุรกิจการค้าระหว่างประเทศเติบโตต่อเนื่อง**



**เอสซีจี** โดย **นายนิธิ ภัทรโชค (ซ้าย) กรรมการผู้จัดการใหญ่ ธุรกิจซีเมนต์และผลิตภัณฑ์ก่อสร้าง** ในนามตัวแทนของ บริษัท เอสซีจี โลจิสติกส์ แมเนจเม้นท์ จำกัด และ **นาย อง กิม ปง** **(ขวา) Regional CEO (South-East Asia), PSA International** ในนามตัวแทนของบริษัท PSA Thailand ลงนามความร่วมมือ**จัดตั้งบริษัทร่วมทุน SCG-PSA Holdings Co., Ltd** เพื่อเพิ่มประสิทธิภาพการให้บริการโลจิสติกส์ให้กับลูกค้าแบบครบวงจร โดยครอบคลุมตั้งแต่การให้บริการท่าเรือ การขนถ่ายสินค้านำเข้า-ส่งออกระหว่างประเทศ และการขยายการบริการขนส่งระหว่างท่าเรือภายในประเทศและระหว่างประเทศ ต่อยอดธุรกิจซัพพลายเชนในภูมิภาคเอเชียตะวันออกเฉียงใต้และจีน โดยมีศูนย์กลางการดำเนินงานที่ อ.พระประแดง จ.สมุทรปราการ ซึ่งเป็นจุดยุทธศาสตร์ที่สามารถเชื่อมโยงธุรกิจโลจิสติกส์ทางเรือระหว่างกรุงเทพฯ และย่านนิคมอุตสาหกรรมชั้นนำของประเทศได้อย่างครบวงจรและครอบคลุมปลายทางได้มากยิ่งขึ้น อาทิ ท่าเรือแหลมฉบัง ตลอดจนช่วยตอบโจทย์ลูกค้าที่ต้องการขนส่งสินค้าไปยังปลายทางอื่น ๆ อาทิ ประเทศในกลุ่มอาเซียน ยุโรป หรืออเมริกา ได้หลากหลายขึ้น

ทั้งนี้ แผนการดำเนินการช่วงแรกจะเริ่มต้นจากการลงทุนและให้บริการในส่วนท่าเรือ Thai Prosperity Terminal (TPT) ซึ่งจะเปลี่ยนชื่อเป็น Thai Connectivity Terminal (TCT) ในอนาคตอันใกล้นี้

**สำหรับผู้ที่สนใจบริการ สามารถดูรายละเอียดเพิ่มเติมได้ที่ <http://www.tptport.com> หรือขอรับคำปรึกษาได้ที่ฝ่ายการตลาดและลูกค้าสัมพันธ์ Thai Prosperity Terminal (TPT) 0-2754-4501-9 ต่อ145, 166,185,196 หรือ E-mail: [cs@tptport.com](mailto:cs@tptport.com)**

**นอกจากนี้ ยังสามารถติดตามข่าวสารอื่นๆ ของเอสซีจีได้ที่ <https://scgnewschannel.com> / Facebook: [scgnewschannel](https://www.facebook.com/scgnewschannel/) / Twitter: *[@scgnewschannel](https://twitter.com/Scgnewschannel)*  หรือ Line@: [@scgnewschannel](https://line.me/R/ti/p/%40scgnewschannel)**

…………………………………………………………